fi fi fi sv fi fi fi fi sv fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Aidosti psykiatriseen hoitoon yhteensovitettuna IPS-työhönvalmennus tuottaa tulosta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
IPS – Sijoita ja Valmenna! -toimintamallin avulla jo yli kolmasosa työnhakijoista on päässyt palkkatöihin. Mielenterveyden häiriö ei ole työnteon este, kun rinnalla kulkee IPS-työhönvalmentaja. Uudenmaan aluekokeilussa tiedetään, että onnistuakseen IPS-palvelu edellyttää kuitenkin tiivistä ja keskustelevaa yhteistyötä IPS-työhönvalmentajan ja hoidosta vastaavan tiimin välillä.
IPS-työhönvalmennus (Indivual Placement and Support) on Yhdysvalloista lähtöisin oleva näyttöön perustuva tuetun työllistymisen menetelmä. Sillä tuetaan mielenterveyden häiriöihin sairastuneita henkilöitä saamaan töitä avoimilta työmarkkinoilta ja pärjäämään työssään.
HUS Psykiatrian ja Uudenmaan TE-toimiston hanke on yksi viidestä käynnissä olevasta alueellisesta kokeilusta, jossa IPS-toimintamalli otetaan käyttöön suomalaisessa palvelujärjestelmässä. Hankkeen 18 työhönvalmentajaa ja kaksi tiiminvetäjää ovat maaliskuusta 2021 lähtien tarjonneet IPS-valmennusta HUS Psykiatrian poliklinikoilla Uudenmaan alueella. Työhönvalmennuksia on aluekokeilussa käynnissä yli 200. Työllistyneitä on yli 110.
IPS-menetelmä on yhdenmukainen recovery- eli toipumisorientaatioajattelun kanssa kiinnittäessään huomion toivon perspektiiviin ja hahmottaessaan työn sekä asiakkaan aktiivisen toimijuuden osaksi kuntoutumista. IPS-menetelmä on saamamme palautteen mukaan tuonut uutta toivoa sekä kuntoutujille että ammattilaisille.
Työllistyvää tuetaan kaikissa työelämän käänteissä
Keskeistä toimintamallissa on, että työllistyvää tuetaan niin onnistumisissa kuin epäonnistumisissakin, sillä niiltäkään ei tulla välttymään. Erehdykset ja pettymykset ovat luonnollinen osa työelämää.
Työllistymiseen kuluu onnistuessaankin aikaa, ja itse työllistyminen saa aikaan monenlaisia muutoksia. Muutokset niin työssä, työympäristössä, kuin hoidossa ja asiakkaan voinnissakin vaikuttavat asiakkaan kokonaistilanteeseen. Näistä muutoksista on oltava tietoisia sekä IPS-valmennuksen että hoidon puolella, jotta kielteisiä seuraamuksia voidaan ennaltaehkäistä.
Uudenmaan alueellisessa IPS-kokeilussa on järjestetty työhönvalmentajien ja muiden ammattilaisten yhteistyötä mallintavia yhteiskehittämisen työpajoja. Työpajat ovat osoittaneet, että IPS-palvelun integraatio psykiatriseen kuntoutukseen todella tukee kaukana työmarkkinoista olevien henkilöiden työllistymistä, ja työnteon merkityksen näkemistä osana hoitoa ja kuntoutumista.
IPS-työhönvalmennuksen onnistunut integroituminen osaksi hoitotiimejä takaa palvelun oikea-aikaisuuden, hyvän laadun ja tulokset. Hoitotiimiin kuuluminen ja siinä toimiminen lisäävät myös työhönvalmentajan työhyvinvointia. Onnistunut integraatio kuitenkin edellyttää kaikkien ajattelussa ja toiminnassa muutoksia.
Vastavuoroinen yhteistyö edistää yhteisiä tavoitteita
Toimivan yhteistyön vähimmäisvaatimus on varmistaa ajantasainen tiedon kulku, niin että IPS-valmentajat osallistuvat hoitotiimien kokouksiin ja viestittelyyn. Yhteisten kokousten tärkeys korostuu etenkin muutostilanteissa.
Työhönvalmentajien näkökulmasta yhteydenotot ja kutsut yhteisiin kokouksiin edesauttavat tiimiin sulautumista. Hoitotiimin näkökulmasta tutuimmiksi tulevat ne työhönvalmentajat, jotka työskentelevät paljon poliklinikan tiloissa ja pitävät työhuoneensa ovea auki. Yhteistyötä rakennetaan ja vahvistetaan myös yhteisillä kahvitauoilla.
Tehokkain ja helpoin tapa sujuvaan tiedonvaihtoon ja yhteydenpitoon olisi pääsy yhteiseen tietojärjestelmään. Tällaisen puuttuessa vaatii yhteistyö huomattavasti enemmän tietoisia tekoja ja sitä, että kaikki kantavat vastuuta vuorovaikutuksesta ja tiedonkulusta. Kun yhteistyö on vastavuoroista ja jouhevaa, edistää kukin osaltaan yhteisiä tavoitteita. Asiakkaan työllistymisestä tulee kaikkien yhteisten ponnistusten tulos.
IPS-palvelu on konkreettinen lisä mielenterveyspalveluiden palveluvalikkoon
Työhönvalmentajien läsnäolo psykiatrisessa tiimissä herättää pohtimaan työllistymisen mahdollisuutta yhä useamman henkilön kohdalla. Tämä vahvistaa ymmärrystä siitä, että työ on kaikille kuuluva oikeus.
Valtionavustushaku IPS-toimintamallin levittämiseksi uusille hyvinvointialueille on auki 1.9.–6.10.2022. Käynnissä olevien alueellisten kokeilujen tulokset ovat osoittaneet, että toimintamalli on vaikuttava myös suomalaisessa yhteiskunnassa. Kehotamme hakemaan mukaan yhteiseen työhön yhdenvertaisempien työmarkkinoiden edistämiseksi.
Tove Lassenius projektipäällikkö Psykiatria, HUS
Johanna Warius erikoissuunnittelija Yhdenvertaisuus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.